CELEX: 32016R0664
Language: sl
Date: 2016-04-26 00:00:00
Title: Izvedbena uredba Komisije (EU) 2016/664 z dne 26. aprila 2016 o uvrstitvi določenega blaga v kombinirano nomenklaturo

29.4.2016   
            
            
               SL
            
            
               Uradni list Evropske unije
            
            
               L 115/19
            
         IZVEDBENA UREDBA KOMISIJE (EU) 2016/664
   z dne 26. aprila 2016
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. aprila 2016
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Prenosna baterijska naprava za snemanje in shranjevanje videoposnetkov, z dimenzijami približno 10 × 5 × 2 cm, težka približno 120 g, ki vsebuje:
                  
                              —
                           
                           
                              objektiv,
                           
                        
                              —
                           
                           
                              LCD-zaslon z diagonalo ekrana približno 5 cm (2 inča),
                           
                        
                              —
                           
                           
                              mikrofon,
                           
                        
                              —
                           
                           
                              zvočnik,
                           
                        
                              —
                           
                           
                              procesor,
                           
                        
                              —
                           
                           
                              notranjo litij-ionsko (Li-ion) baterijo,
                           
                        
                              —
                           
                           
                              notranji pomnilnik z zmogljivostjo do 8 GB,
                           
                        
                              —
                           
                           
                              vgrajen (izvlečni) priključek USB,
                           
                        
                              —
                           
                           
                              izhod HDMI,
                           
                        
                              —
                           
                           
                              vgrajeno slikovno tipalo CMOS.
                           
                        Naprava ima funkcijo dvostopenjskega digitalnega zumiranja. Omogoča snemanje videoposnetkov z ločljivostjo 1 280  × 720 slikovnih pik s hitrostjo 30 slik na sekundo, in sicer največ 2 uri. Ne omogoča snemanja mirujočih slik.
                  Videoposnetke, ki jih posname naprava, se lahko prenese prek vgrajenega vmesnika USB v napravo za avtomatsko obdelavo podatkov (ADP) ali prek kabla mikro HDMI v televizijski sprejemnik.
                  Poleg tega se video datoteke po predvajanju prek vgrajenega vmesnika USB lahko prenese v napravo iz naprave za avtomatsko obdelavo podatkov. Naprava se lahko uporablja tudi kot izmenljiv pomnilnik.
               
               
                  8525 80 99 
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8525 , 8525 80  in 8525 80 99 .
                  Naprava lahko snema samo videoposnetke, zato je uvrstitev med digitalne fotoaparate pod oznako KN 8525 80 30  izključena. Dejstvo, da naprava nima funkcije optičnega zuma, ne vpliva na njeno uvrstitev med video snemalne naprave. (Glej zadevo C-178/14, Vario Tek, ECLI:EU:C:2015:152, točke 17–29). Glede na svoje objektivne značilnosti je naprava video snemalna kamera.
                  Video datoteke se lahko prenesejo in shranijo v napravo iz naprave za avtomatsko obdelavo podatkov, in sicer naprava to funkcijo lahko opravlja samostojno, brez kakršnih koli prilagoditev. Zato se šteje, da naprava lahko snema video datoteke tudi iz drugih virov poleg vgrajene televizijske kamere. (Glej zadevo C-178/14, Vario Tek, ECLI:EU:C:2015:152, točke 30–39).
                  Uvrstitev pod oznako KN 8525 80 91  med druge video snemalne kamere, primerne za snemanje zvoka in slike, posnete samo s televizijsko kamero, je zato izključena.
                  Proizvod je zato treba uvrstiti pod oznako KN 8525 80 99  med druge video snemalne kamere.